wickkiey/tamil-wikipedia-chunked huggingface dataset:
# தாய்லாந்து மாநிலங்கள்

## தாய்லாந்து இராச்சியம்

### சயாம்

1939 சூன் 23 வரை தாய்லாந்தின் அதிகாரபூர்வப் பெயர் **சயாம்** ஆகும். பின்னர் இது தாய்லாந்து என மாற்றம் கண்டது. மீண்டும் 1945 முதல் 1949 மே 11 வரை சயாம் என அழைக்கப்பட்டது. மீண்டும் 1949 மே 12-ஆம் தேதி தாய்லாந்து என மாற்றம் கண்டது.  
தாய்லாந்து மன்னர் அந்த நாட்டின் அரசுத் தலைவர்; இராணுவப் படைகளின் தலைவர்; பௌத்த மதத்தை உயர்நிலைப் படுத்துபவர்; அனைத்து நம்பிக்கைகளுக்கும் பாதுகாவலரும் ஆவார்.
# தென் மண்டல வரிப்பாறைகள்

**தென் மண்டல வரிப்பாறைகள்** அல்லது தக்காண வரிப்பாறைகள் என்பவை இந்தியாவின் மத்தியப் பகுதியிலும் மேற்குப் பகுதியிலும் காணப்படும் எரிமலைக் குழம்புப் பாய்வுகளால் ஆன, ஏறக்குறைய 500 000 சதுர கிலோமீட்டர் பரப்பளவைக் கொண்ட பாறைத் தொகுதியைக் குறிக்கும். மண் அரிப்பு காரணமாக, இவை படிக்கட்டு போன்ற அமைப்பினைப் பெற்றுள்ளன. இவ்வகைப் பாறைகள் காணப்படும் பகுதிகள் நான்கு வகைப்படுவன: அவை 1. முக்கியமான தென் மண்டலப் பகுதி, 2. மால்வா வரிப்பாறைகள், 3. மாண்டலாப் பகுதி, 4. செளராட்டிரப் பீடபூமி.
# ஊட்டக்கூறுச் சுழற்சி

**ஊட்டக்கூறுச் சுழற்சி** (அல்லது சூழலியல் மறுசுழற்சி) (Nutrient cycle) என்பது ஊட்டக்கூறுகள் மறுசுழற்சிக்குட்பட்டு மீண்டும் பயன்படுத்தப்படக் கூடிய வகையில், ஊட்டக்கூறுகளில் ஏற்படும் இயக்கம் மற்றும் பரிமாற்றத்திற்கான சுழற்சிப் பாதையாகும். இது கனிம மற்றும் கரிமப் பொருட்களில் நிகழும் மாற்றங்களாகும். இந்த சுழற்சிப் பாதையில் உயிரணுக்கள், உயிரினங்கள், குமுகம், சூழல் மண்டலம் ஆகிய அனைத்துமே பங்கெடுக்கும். இங்கே ஊட்டக்கூறுகள் இயற்கையாகவே உறிஞ்சப்பட்டு, இடம் மாற்றப்பட்டு, வெளியேற்றப்பட்டு மீண்டும் உறிஞ்சப்படுகின்றன.  
மண்ணின் நுண்ணுயிரிகள் ஊட்டக்கூறுச் சுழற்சியில் முக்கியப் பங்கு வகிக்கின்றன. அவை ஊட்டக்கூறுகளை வெளியேற்றுவதற்காகக் சுற்றுச்சூழலில் இருக்கும் கரிமப் பொருட்களை சிதைக்கின்றன. கரிமப் பொருட்களிலிருந்து ஊட்டக்கூறுகளைப் பிரித்தெடுத்து தாவர வேர்களால் உள்ளெடுக்கப்படக்கூடிய ஊட்டக்கூறுகளாக அவற்றை மாற்றி மண்ணுக்கு வழங்குகின்றன. தாவரங்கள் மண்ணிலிருந்து அவற்றைப் பெற்று உயிர்வாழ்வதுடன், விலங்குகளின் உணவாகவும் ஆகின்றன. பின்னர் தாவரங்கள் மற்றும் விலங்குகளால் உட்கொள்ளப்படும் ஊட்டக்கூறுகள், அவற்றின் இறப்பின்போது கரிமப் பொருட்களாகின்றன. அவை மீண்டும் உயிர்ச்சிதைவுக்கு (:en:Decomposition) உட்பட்டு மீண்டும் சுற்றுச்சூழலுக்குத் திரும்பும். பின்னர் மீண்டும் ஊட்டக்கூறுகள் உயிரினங்களால் உட்கொள்ளப்படுவதுடன் இது தொடர்ச்சியாக இயற்கையாக நடைபெறும் ஒரு செயல் முறையாக இருக்கும்.  
ஊட்டக்கூறுச் சுழற்சி விகிதம் பல்வேறு உயிரியல், இயற்பியல் மற்றும் வேதியியல் காரணிகளில் தங்கியிருக்கும்.  
கனிம ஊட்டக்கூறுகளை ஆக்க வளமுடைய சூழல்சார் உயிர்த் திரளாக (biomass) மாற்றும் பல்வேறு சுழற்சிகளில் கார்பன் சுழற்சி, கந்தக சுழற்சி, நைதரசன் சுழற்சி, நீர்ச் சுழற்சி, பாசுபரசு சுழற்சி, ஒட்சிசன் சுழற்சி ஆகியவையும் அடங்கும்.
# ஊட்டக்கூறுச் சுழற்சி

## சுருக்கம்

ஊட்டக்கூறுச் சுழற்சி என்பது இயற்கையின் மறுசுழற்சி அமைப்பாகும். மறுசுழற்சியின் அனைத்து வடிவங்களும் பொருள் வளங்களை மீண்டும் பயன்பாட்டிற்குக் கொண்டு வரும் செயல்பாட்டில் ஆற்றலைப் பயன்படுத்தும் பின்னூட்ட சுழல்களைக் கொண்டுள்ளன. சூழலியலில் மறு சுழற்சியானது மிக முக்கியமாக உயிர்ச்சிதைவினாலேயே சீரமைக்கப்படுகின்றது. சூழல் மண்டலம்|சூழல் மண்டலமானது]], நீரையும் உள்ளடக்கிய ஊட்டக்கூறுக் கனிமங்களான இயற்கையான பொருட்களை மறு சுழற்சி செய்யும் உணவு வலை (:en:Food web)யில் உயிரியல் பல்வகைமையை ஈடுபடுத்துகிறது. இயற்கை அமைப்புகளில் மறுசுழற்சி செய்வது மனித சமூகங்களின் நல்வாழ்வைத் தக்கவைக்கும் மற்றும் பங்களிக்கும் பல சூழல் மண்டலத்தின் சேவைகளில் ஒன்றாகும்.
# ஊட்டக்கூறுச் சுழற்சி

## வரலாறு

கட்டைகள் ஊட்டக்கூறுச் சுழற்சியின் முக்கிய கூறாகும். இவை பல உயிரினங்களுக்கு வாழ்விடங்களாகின்றன. அவ்வுயிரினங்கள் உயிர்ச்சிதைவை நிகழ்த்தி, ஊட்டக்கூறுகளை மறு சுழற்ச்சிக்கு உட்படுத்துகின்றன.]]  
மண்புழுக்களின் உயிர்ச்சிதைவு செயலைக் குறிப்பிடும் வகையில் சார்லசு டார்வினின் எழுத்துகளில் ஊட்டக்கூறுச் சுழற்சி பற்றிய வலாற்றுப் படிமம் காணப்படுகிறது. டார்வின் "பூமியின் துகள்களின் தொடர்ச்சியான இயக்கம்" பற்றி எழுதினார்.  
முன்னதாக, 1749 ஆம் ஆண்டு கார்ல் லின்னேயஸ் தனது *ஓகோனோமியா நேச்சுரே* (*Oeconomia Naturae*) என்ற நூலில், இயற்கையின் சமநிலை பற்றிக் கூறும்போது "இயற்கையான விடயங்கள் தொடர்பில் படைப்பாளியின் அனைத்து அறிவார்ந்த மனப்பான்மையை நாங்கள் புரிந்துகொள்கிறோம். இயற்கைப் பொருளாதாரம் பொதுவான முடிவுகளை உருவாக்கவும், பரஸ்பரப் பயன்பாடுகளையும் உருவாக்குகிறது" என்று எழுதியுள்ளார். இந்த நூலில் அவர் சூழலியல் மறுசுழற்சி பற்றிய கருத்தைக் கூறியுள்ளார். "பரஸ்பரப் பயன்பாடு' என்பதே இங்கு திறவுகோலாக உள்ளது. ஒரு பொருளின் மரணம் மற்றும் அழிவு எப்போதும் மற்றொன்றின் மறுசீரமைப்பிற்குக் காரணமாக உள்ளது. அதனாலேயே பூஞ்சணம் இறந்த தாவரங்களில் வாழ்ந்து அவற்றைச் சிதைத்து மண்ணை வளமாக்குகின்றது. பின்னர் நிலமானது தாவரங்களிலிருந்து பெற்றுக் கொண்டவற்றை அவற்றுக்கே திருப்பியளிக்கிறது." இன்னும் பின்னோகிய ஆய்வில் இயற்கையின் சமநிலை பற்றிய அடிப்படைக் கருத்து டெமோக்கிரட்டிசு, எபிகியூரசு ஆகிய கிரேக்கர்களிடம் இருந்தும், அவர்களின் ரோமானிய சீடரான லுக்ரேடியஸ் இடமிருந்தும் கிடைக்கப்பெறுகின்றது.
# வார்ப்புரு:Wwdb name/doc

This template can be used to insert a link to a waterfall's page at the World Waterfall Database.  
The URL of a waterfall information page at the database looks like this:
: <code>//www.worldwaterfalldatabase.com/waterfall/-/</code>
where <code></code> is the name of the waterfall, as it appears in the database (with any spaces replaced by hyphens “<code>-</code>”, and possibly other text manipulations for characters that are not allowed in URLs), and <code></code> is a numerical code. For example, the information page for Niagara Falls has the following URL:
: <code>//www.worldwaterfalldatabase.com/waterfall/-/</code>  
This template will substitute Wikipedia article name for <code></code>, after stripping any disambiguating term(s) in parentheses and then replacing any spaces by hyphens. If this would generate an incorrect URL, then a correct <code></code> can be provided using <code>name in url</code> parameter (see below).
# வார்ப்புரு:Wwdb name/doc

## Usage

The template has 3&nbsp;parameters:
- <code>name</code> (optional), name of the waterfall as in should appear *in Wikipedia article*. If not provided, article title will be used, after stripping any disambiguating term(s) in parentheses.
- <code>name in url</code> (optional), <code></code> as it appears *in the URL of the database page*. If not provided, the value of <code>name</code> parameter will be used, after replacing any spaces by hyphens. If <code>name</code> is also missing, then article title will be used, after stripping any disambiguating term(s) in parentheses and then replacing any spaces by hyphens.
- <code>id</code>, waterfall <code></code> as it appears *in the URL of the database page*.
# வார்ப்புரு:Wwdb name/doc

## Examples

Dettifoss:
- URL: <code>//www.worldwaterfalldatabase.com/waterfall/-/</code>
- Wiki-code (assuming it is used in the article Dettifoss): <code>wwdb name |id=}}</code>
- Wiki-code (in any article): <code>wwdb name |name=Dettifoss |id=}}</code> or <code>wwdb name |name in url=Dettifoss |id=}}</code>
- Result:  
Selfoss (waterfall) (note the disambiguating term in parentheses is stripped from the URL)
- URL: <code>//www.worldwaterfalldatabase.com/waterfall/-/</code>
- Wiki-code (assuming it is used in the article Selfoss (waterfall)): <code>wwdb name |id=}}</code>
- Result:  
Niagara Falls (note the space in article name converted to a hyphen in the URL, when <code>name in url</code> parameter is not provided):
- URL: <code>//www.worldwaterfalldatabase.com/waterfall/-/</code>
- Wiki-code (assuming it is used in the article Niagara Falls): <code>wwdb name |id=}}</code> or <code>wwdb name |name in url=NiagaraFalls |id=}}</code>
- Wiki-code (in any article): <code>wwdb name |name=NiagaraFalls |id=}}</code> or <code>wwdb name |name in url=NiagaraFalls |id=}}</code>
- Result:  
Iguazu Falls (page is named *“Iguazú, Cataratas del”* in the World Waterfall Database, so <code></code> can't be guessed from Wikipedia article title and has to be provided in <code>name in url</code> parameter):
- URL: <code>//www.worldwaterfalldatabase.com/waterfall/-/</code>
- Wiki-code (assuming it is used in the article Iguazu Falls): <code>wwdb name |name in url= |id=}}</code>
- Result:  
<includeonly></includeonly>
# விக்கிப்பீடியா:Statistics/weekly/25-Sep-2022
# அகலவாயன்

**பெரும் நாரைகள்** அல்லது **அகலவாயன்** (*Openbill stork*) என்பது *அனசுடோமசு* பேரினத்தில் உள்ள இரண்டு நாரை (சிகோனிடே குடும்பம்) சிற்றினங்கள் ஆகும். இவை பெரிய பறவைகள் ஆகும். இவை பெரிய அலகுகளின் வகைப்படுத்தப்படுகின்றன. இவற்றின் தாடைகள் நுனியைத் தவிரப் பிற பகுதியில் சந்திப்பதில்லை. இந்த அம்சம் முதிர்வடைந்த பறவைகளில் காணப்படுகிறது. இந்த இரண்டு சிற்றினங்களும் முதன்மையாக மொல்லுடலிகளை உண்கின்றன. மேல் அலகின் மேற்கூரை ஆப்பிரிக்க நாரையின் தட்டு போன்ற அமைப்புகளுடன் ("லேமலே") விளிம்பில் உள்ளது. ஆனால் இவை நத்தை குத்தி நாரையில் இல்லை.  
*அனசுடோமசு* பேரினமானது 1791 ஆண்டில் பிரெஞ்சு இயற்கையியலாளர் பியர் பொன்னேட்டரால் நிறுவப்பட்டது. மாதிரி இனங்கள் பின்னர் ஆசிய நாரை (*அனசுடோமசு ஆசுகிடன்சு*) என நியமிக்கப்பட்டன. *அனசுடோமசு* என்ற பெயர் பண்டைய கிரேக்க *αναστομοω* *அனசுடோமோசு* என்பதிலிருந்து வந்தது. இதன் பொருள் "வாயால் அலங்கரிப்பது" அல்லது "அகலமாகத் திறந்த வாய்" என்பதாகும்.
# அகலவாயன்

## சிற்றினங்கள்

இப்பேரினத்தின் கீழ் இரண்டு சிற்றினங்கள் உள்ளன. அவை:
| *அ. ஆசுகிடன்சு* | நத்தை குத்தி நாரை | வெப்பமண்டல தெற்காசியாவில் இந்தியா மற்றும் இலங்கை கிழக்கு முதல் தென்கிழக்கு ஆசியா வரை வசிக்கும் வளர்ப்பாளர். |
| --- | --- | --- |
| *அ. லேமெல்லிசெரசு* | ஆப்பிரிக்க நத்தைக் குத்தி நாரை | மடகாஸ்கர் உட்பட துணை-சஹாரா ஆப்பிரிக்காவில் வசிக்கும் வளர்ப்பாளர். |
# மத்திய பிரதேச மாநில நெடுஞ்சாலை 27

**மத்தியப் பிரதேச மாநில நெடுஞ்சாலை 27** ( **MP SH 27** ) என்பது மத்திய பிரதேசத்தில் உள்ள மாநில நெடுஞ்சாலை ஆகும். 386.60 கி.மீ. தொலைவுள்ள இந்தச் சாலை ராஜஸ்தான் மாநிலத்தின் ஜலாவர், மத்தியப் பிரதேசத்தின் உஜ்ஜைன் மற்றும் மகாராஷ்டிராவின் மல்காபூர் ஆகிய இடங்களை இணைக்கிறது.  
இது ராஜஸ்தானில் ஜலவரில் தொடங்கி மத்தியப் பிரதேசத்திற்குள் டோங்கர்கான் என்ற இடத்தின் வழியாக அகர், உஜ்ஜைன், இந்தூர், பர்வாஹா, புர்ஹான்பூர் போன்ற இடங்களை கடந்து இறுதியாக மகாராஷ்டிராவில் மல்காபூரில் நுழைகிறது.
# சினோசெபலே சமர் (கிமு 364)

**சினோசெபலே சமர்** (*Battle of Cynoscephalae (364 BC)*) என்பது பெலோப்பிடாசுவின் தலைமையிலான தீப்சின் படைகள் அலெக்சாந்தரின் தெசலியன் படைகளுக்கு எதிராக போரிட்ட ஒரு போராகும். இதில் பெலோப்பிடாசு கொல்லப்பட்டார்; இருப்பினும், தீப்ஸ் வெற்றி பெற்றது. அடுத்த ஆண்டு, தீப்சின் தளபதி எபமினோண்டாசு அலெக்சாந்தருக்கு எதிரான போரில் வெற்றி பெற்று, அதன் மூலம் பெலோப்பிடாசின் மரணத்திற்கு அவர் பழிவாங்கினார்.
# சா. இராம. முத்தையா செட்டியார்

**சாத்தப்பன் இராமநாதன் முத்தையா செட்டியார்** (**Sathappan Ramananathan Muthiah Chettiar**), பிரித்தானிய இந்தியாவின் தன வணிகர், வங்கியாளர் மற்றும் கொடையாளர் ஆவார். இவர் தமிழ்நாடு, இலங்கை, மலேசியா மற்றும் பர்மாவில் வணிகம் செய்தவர். இவரது மகன்களில் வங்கியாளர் சா. இராம. மு. சிதம்பரம் செட்டியார் ஒருவர் ஆவார்.
# சா. இராம. முத்தையா செட்டியார்

## கொடைகள்

சிதம்பரம் நடராஜர் கோயிலை பல இலட்சம் ரூபாய் செலவில் சீரமைத்தார். மேலும் சிதம்பரத்தில் சத்திரம் ஒன்றை நிர்மானித்தார். மேலும் காசி நாட்டுக்கோட்டை நகரத்தார் சத்திரத்தை நிறுவ நன்கொடை அளித்தார்.
# சா. இராம. முத்தையா செட்டியார்

## குடும்பம்

முத்தையா செட்டியாரின் குடும்பம்:
- சா. இராம. மு. சிதம்பரம் செட்டியார் (மகன்)
- சா. இராம. மு. இராமசாமி செட்டியார் (மகன்)
- சா. இராம. மு. அண்ணாமலை செட்டியார் (மகன்)
- மு. அ. முத்தையா செட்டியார் (அண்ணாமலை செட்டியாரின் மகன்)
# சா. இராம. மு. சிதம்பரம் செட்டியார்

**சாத்தப்பன் இராமநாதன் முத்தையா சிதம்பரம் செட்டியார்** (**Sattappan Ramanathan Muthiah Chidambaram Chettiar**), சா. இராம. முத்தைய செட்டியாரின் மூன்று மகன்களில் மூத்தவர். இவர் 1897-ஆம் ஆண்டில் பிரித்தானிய இந்தியாவை ஆண்ட சென்னை மாகாண ஆளுநரிடமிருந்து ஆண்டிப்பட்டி ஜமீன் நிலத்தை விலைக்கு வாங்கியவர். இவரது தம்பிகள் சா. இராம. மு. இராமசாமி செட்டியார் மற்றும் சா. இராம. மு. அண்ணாமலை செட்டியார் ஆவர்.
# சா. இராம. மு. இராமசாமி செட்டியார்

திவான் பகதூர் **சாத்தப்பன் இராமநாதன் முத்தையா இராமசாமி செட்டியார்**, (1872 – 5 நவம்பர் 1918) வணிகரும், வங்கியாளரும்,சென்னை மாகாண சட்ட மேலவை உறுப்பினரும் ஆவார்.
# சா. இராம. மு. இராமசாமி செட்டியார்

## குடும்பம்

சா. இராம. முத்தையா செட்டியாரின் மூன்று மகன்களில் இராமசாமி செட்டியார் இரண்டாமவர். இவருக்கு மூத்தவர் சா. இராம. மு. சிதம்பரம் செட்டியார், இளையவர் சா. இராம. மு. அண்ணாமலை செட்டியார் ஆவார்.
# சா. இராம. மு. இராமசாமி செட்டியார்

## இந்தியன் வங்கி

1906-ஆம் ஆங்கிலேயர்கள் நடத்திய அர்பத்நாட் வங்கி வீழ்ச்சி அடைந்த போது, இதனை வாங்கி இந்தியன் வங்கி எனப்பெயரிட்டு நிறுவியர்களில் இராமசாமி செட்டியாரும் ஒருவர் ஆவார். 1907-ஆம் ஆண்டில் இராமசாமி இந்தியன் வங்கி இயக்குநர் பதவியிலிருந்து விலகியதால், அவரது தம்பி சா. இராம. மு. அண்ணாமலை செட்டியார் இந்தியன் வங்கியின் இயக்குநர் பதவிக்கு நியமிக்கப்பட்டார்.
# சா. இராம. மு. இராமசாமி செட்டியார்

## அறக்கொடைகள்

1912-ஆம் ஆண்டில் இராமசாமி செட்டியார் சிதம்பரம் நகராட்சியில் குடிநீர் விநியோகிக்க ரூபாய் ஒரு இலட்சம் நன்கொடையாக வழங்கினார். 1913-ஆம் ஆண்டில் சிதம்பரத்தில் தனது சொந்த செலவில் இராமசாமி செட்டியார் நகர உயர்நிலைப் பள்ளியை நிறுவினார்.
# தெற்கு பட்டன் தீவு தேசிய பூங்கா

**தெற்கு பட்டன் தீவு தேசிய பூங்கா** (*South Button Island National Park*) என்பது இந்தியாவின் அந்தமான் மற்றும் நிக்கோபார் தீவுகளின் கடற்கரையில் அமைந்துள்ள ஒரு தேசிய பூங்கா ஆகும். இந்த பாதுகாக்கப்பட்ட தீவின் மொத்த பரப்பளவு சுமார் ஆகும். இது அண்டைத் தீவுகளான வடக்கு பட்டன் தீவு தேசிய பூங்கா மற்றும் நடுப் பட்டன் தீவு ஆகியவற்றுடன், இரண்டு தேசிய பூங்காக்களும், தெற்கு அந்தமான் தீவின் கடற்கரையில் உள்ள ஜான்சி இராணி கடல் தேசிய பூங்காவின் ஒரு பகுதியாகும்.
# தெற்கு பட்டன் தீவு தேசிய பூங்கா

## பூங்கா

தெற்கு பட்டன் தீவு தேசிய பூங்கா ஜான்சி இராணி தேசிய கடல் தேசிய பூங்காவின் ஒரு பகுதியாகும். இது ஹேவ்லாக் தீவின் தென்மேற்கு தொலைவில் அமைந்துள்ளது. ஓடி படகில் சுமார் இரண்டு மணி நேரப் பயணத்தில் சென்றடையலாம்.
# தெற்கு பட்டன் தீவு தேசிய பூங்கா

## சுற்றுலா

தீவினைச் சுற்றியுள்ள கடலால் மிதமான கடல்சார் காலநிலையை இத்தீவில் காணப்படுகிறது. இத்தீவின் நாளொன்றின் சராசரி வெப்பநிலை வரை மாறுபடும். சூன் மற்றும் அக்டோபர் மாதங்களுக்கு இடைப்பட்ட தென்மேற்கு பருவமழை காலத்தில் இத்தீவில் அதிக மழை பெய்யும். பெரும்பாலான சுற்றுலாப் பயணிகள் திசம்பர் மற்றும் ஏப்ரல் மாதங்களுக்கு இடையில் வருகிறார்கள்.  
சிறிய தீவைச் சுற்றியுள்ள முக்கிய ஈர்ப்புகளில் ஒன்று ஆழமற்ற நீரில் தெளிவாகக் காணப்படும் பவளப்பாறைகள் ஆகும். இந்த வெப்பமண்டல பவளப்பாறைகள் ( குறைந்த ஆழத்தில் உள்ளன. இத்தீவு இசுகூபா மூழ்கலுக்குப் பிரபலமான தளமாகும்.
# தெற்கு பட்டன் தீவு தேசிய பூங்கா

## தாவரங்கள் மற்றும் விலங்கினங்கள்

இத்தீவில் இருக்கும் சில மரங்கள் மற்றும் புதர்கள் பிரம்பு பனை *கலமசு பலூசுட்ரிசு*, கொடி மூங்கில் *டினோக்ளோவா அண்டமானிகா* மற்றும் *பரிஷியா இன்சிக்னிசு*, *கலோபில்லம் சோலாட்ரி*, *பலா இனம்*, *கேனரியம்*, திப்டெரோகார்பசு *கிராண்டிப்ளோரசு*, *என்டிபிரோசிசுமால்சு*, திப்டெரோகார்பசு, *சைடெராக்சிலோன்*, *அப்ரோசா வில்லோசுலா*, பேக்கௌரியா *சபிடா*, கரியோட்டா *மிடிசு* மற்றும் *டைனோக்ளோவா பலஸ்ட்ரிசு*.  
தீவின் நிலப்பரப்பு சிறிய அளவில் உள்ளதால் இங்கு நிலவாழ் பாலூட்டிகள் குறைவாக உள்ளன. இங்கு நீர்வாழ் விலங்குகள் அதிகமாக காணப்படுகிறது. இதில், ஆவுளியா, நீர் பல்லிகள், கடலாமை, ஓங்கில் மற்றும் நீலத் திமிங்கலங்கள் ஆகியவை அடங்கும். கரைக்கு வெளியே காணப்படும் மீன்களில் பொமடோமைடீ, ஸ்வீட்லிப்ஸ், சேவல்கோழி மீன், கடல் தேவதை மீன், பட்டாம்பூச்சி மீன், டெவில் ரேஸ், ஆனைத்திருக்கை மற்றும் சீலா, அத்துடன் நுடிபிராஞ்ச்சு, பேய்க்கணவாய் மற்றும் இறால் ஆகியவை அடங்கும். கடல் ஆமைகள் இங்கு இனப்பெருக்கம் செய்கின்றன. சின்ன உழவாரன் (*ஏரோட்ராமசு புசிபாகசு*) மற்றும் தனித்துவமான வெள்ளை-வயிறு கடற்கழுகு (*ஹாலியாயீடசு லுகோகாசுடர்*) காணப்படுகிறது.
# தெற்கு பட்டன் தீவு தேசிய பூங்கா

## மேலும் பார்க்கவும்

- முனைவர் கே. கே. முகமது கோயா கடல் வெள்ளரி பாதுகாப்பு காப்பகம்
# ஜனநாயக முற்போக்கு ஆசாத் கட்சி

**ஜனநாயக முற்போக்கு ஆசாத் கட்சி (டிஏஏபி)** என்பது குலாம் நபி ஆசாத்தால் 26 செப்டம்பர் 2022 அன்று ஜம்முவில் உருவாக்கப்பட்ட ஒரு இந்திய அரசியல் கட்சியாகும். இக்கட்சி ஜம்மு மற்றும் காஷ்மீரை அடிப்படையாக கொண்டு செயல்ப்படும் ஒரு மாநிலக் கட்சி ஆகும். இக் கட்சியின் முக்கிய மூன்று செயல் திட்டங்களைக் கொண்டுள்ளது. அவை ஜம்மு மற்றும் காஷ்மீருக்கு முன்பு இருந்த முழு மாநில அந்தஸ்து, நிலத்தின் மீதான உரிமை, பூர்வீக குடிகளுக்கான வேலைவாய்ப்பு போன்றவற்றை மீட்டெடுப்பதாகும். கட்சியின் சித்தாந்தம் மகாத்மா காந்தியின் கொள்கைகளை அடிப்படையாகக் கொண்டது.
# கைட்ரோசொரசு

**கைட்ரோசொரசு**, பொதுவாக **பாய்மரத்துடுப்பு டிராகன்கள்** அல்லது **பாய்மரத்துடுப்பு பல்லிகள்** என்று அழைக்கப்படுகிறது. இது அகமிடே குடும்பத்தில் உள்ள ஒரு பேரினமாகும். இவை ஒப்பீட்டளவில் பெரிய பல்லிகளாகும். இவற்றின் வால்களில் பாய்மரம் போன்ற அமைப்பால் இவ்வாறு பெயரிடப்பட்டுள்ளன. இவை இந்தோனேசியா (4 சிற்றினங்கள்) மற்றும் பிலிப்பீன்சு (1 இனம்) ஆகியவற்றைப் பூர்வீகமாகக் கொண்டவை. இங்கு இவை ஆறு மற்றும் சதுப்புநிலம் போன்ற தண்ணீருக்கு அருகில் உள்ள இடங்களில் காணப்படுகின்றன. பாய்மரத்துடுப்பு பல்லிகள் பகுதி நீர் வாழ் உயிரினங்கள் ஆகும். துளசிப் பூக்களைப் போலவே இவற்றின் கால்கள் மற்றும் வால் இரண்டையும் ஆதரவாகப் பயன்படுத்தி தண்ணீரின் குறுக்கே குறுகிய தூரம் ஓடக்கூடியவை. இவை வாழ்விட இழப்பு மற்றும் வன விலங்கு வர்த்தகத்தகம் ஆகிய இரண்டு காரணங்களால் அச்சுறுத்தப்படுகின்றன.
| *கைட்ரோசொரசு அம்போயினென்சிசு* (*இசுகோக்லோசர்*, 1768) | மொலுக்கன் பாய்மரப் பல்லி அல்லது அம்போயினா பாய்மர-துடுப்பு பல்லி | மேற்கு நியூ கினியா, அம்போன்/அம்போயினா தீவு மற்றும் செரம் தீவு (இந்தோனேசியா) |
| --- | --- | --- |
| *கைட்ரோசொரசு செலிபென்சிசு* (பீட்டர்சு, 1872) | சுலவேசி கருப்பு பாய்மரப் பல்லி | இந்தோனேசியா (சுலவேசி) |
| *கைட்ரோசொரசு மைக்ரோலோபசு* (ப்ளீக்கர், 1860) | இந்தோனேசிய இராட்சத பாய்மர டிராகன்,
மகஸ்ஸர் சில்ஃபின் பல்லி, அல்லது சுலவேசி ராட்சத பாய்மர டிராகன் | இந்தோனேசியா (சுலவேசி) |
| *கைட்ரோசொரசு பசுடுலடசு* (எசுஷோல்ட்சு, 1829) | பிலிப்பீன்சு பாய்மரப் பல்லி, முகடு பல்லி, பாய்மரப் பல்லி, படகோட்டி நீர் பல்லி, அல்லது சோயா-சோவா நீர் பல்லி | பிலிப்பீன்சு தீவுக்கூட்டம் (தெற்கே மிண்டனாவோவிலிருந்து வடக்கே லுசோன் வரை) |
| *கைட்ரோசொரசு வெபேரி* பார்பர், 1911 | வெபரின் பாய்மரப் பல்லி | டெர்னேட் தீவு, வடக்கு மலுக்கு தீவு (இந்தோனேசியா)
ஹல்மஹேரா தீவு, வடக்கு மலுக்கு தீவு (இந்தோனேசியா) |
# வெபரின் பாய்மரப் பல்லி

## ஆயுள்

*கை. வெபெரியின்* ஆயுட்காலம் 10 முதல் 15 ஆண்டுகள் வரை இருக்கும்.
# வெபரின் பாய்மரப் பல்லி

## விளக்கம்

*கை. வெபெரி* என்பது *கைட்ரோசொரசு* பேரினத்தின் மூன்று அங்கீகரிக்கப்பட்ட சிற்றினங்களில் மிகச் சிறியது. இதன் சராசரி மொத்த நீளம் (வால் உட்பட) ஆகும்.
# வெபரின் பாய்மரப் பல்லி

## உணவு

*கை. வெபெரி* அனைத்துண்ணி வகையினைச் சார்ந்தது. எந்த விலங்கைத் தின்றுவிட முடியுமோ அதைத் தின்னும் தன்மையுடையது. பலவகையான தாவரங்களையும் பழங்களையும் உட்கொள்கிறது.
# வெபரின் பாய்மரப் பல்லி

## கொல்லைப்படுத்தல்

கொல்லைப்படுத்தப்பட்ட நிலையில், *கை. வெபெரியின்* இளம் உயிரிகள் பொதுவாக 60% பூச்சி / 40% தாவர உணவுகளின் உதவியால் பராமரிக்கப்படுகின்றன. முதிர்ச்சியடைந்தவை தோராயமாக 75% தாவரங்களையும் 25% பூச்சிகளையும் மற்ற தாவரமற்ற உயிரினங்களையும் உட்கொள்கின்றன.
# வெபரின் பாய்மரப் பல்லி

## இனப்பெருக்கம்

*கை. வெபெரி* முட்டையிட்டு குஞ்சுப் பொறிக்கக்கூடியவை.
# பட்டாணி நகரம்

**பட்டாணி** (ஆங்கிலம்: *Pattani*; தாய்: ปัตตานี); ஜாவி; ڤطاني ) என்பது தாய்லாந்து நாட்டின் தென் பகுதியில்; மலேசிய எல்லையில்; அமைந்து உள்ள ஒரு நகரம். இந்த நகரம் பட்டாணி மாநிலத்தின் தலைநகரமும் ஆகும்.  
பட்டாணி நகரத்திற்கு அருகில் நாரதிவாட் *(Narathiwat);* சோங்கலா *(Songkhla);* சத்துன் *(Satun);* யாலா *(Yala);* ஆகிய மாநிலங்களும்; இதர பெரும் நகரங்களும் உள்ளன. பட்டாணி நகரம் தீபகற்ப மலேசியா பெருநிலப் பகுதியில், தாய்லாந்து வளைகுடா *(Gulf of Thailand)* கடற்கரையுடன் ஒட்டி அமைந்து உள்ளது.
# பட்டாணி நகரம்

## தேசபவன் மூவேங்

இந்த நகரம் தேசபவன் மூவேங் (ஆங்கிலம்: *Thesaban Mueang;* தாய்: *(เทศบาลเมือง)* எனும் ஓர் உள்ளாட்சி நகரமாகும். அதாவது சொந்த நகராட்சியைக் கொண்ட நிர்வாக அமைப்பு முறையில் இயங்கும் நகராட்சியாகும்.  
ஒரு நகரம் தேசபவன் மூவேங் தகுதியைப் பெற வேண்டுமெனில், அந்த நகரம் ஒரு மாநிலத்தின் தலைநகராக இருக்க வேண்டும்; அல்லது குறைந்தபட்சம் 10,000 மக்களை மக்கள்தொகையாகக் கொண்டு இருக்க வேண்டும்; மற்றும் ஒரு நகரத்தின் அடிப்படைப் பணிகளை மேற்கொள்வதற்குப் போதுமான வருமானத்தையும் பெற்று இருக்க வேண்டும்.
# பட்டாணி நகரம்

## பொது

இந்த நகரத்திற்குத் தெற்கில் சங்கலகிரி மலைத்தொடர் *(Sankalakhiri Mountain Range)* உள்ளது. அந்த மலைத் தொடரில் புடோ-சு-நிகை பாடி தேசிய பூங்கா *(Budo-Su-ngai Padi National Park),* மற்றும் யாலா; நாரதிவாட் மாநிலங்களின் எல்லைகள் உள்ளன. இங்குள்ள மக்கள் பேசும் உள்ளூர்ப் பேச்சுவழக்கு மொழி பட்டாணி மலாய் மொழியாகும் *(Patani Malay)*.  
பாங்காக் மாநகத்திற்கு தெற்கே 1,056 கி.மீ. தொலைவில் பட்டாணி நகரம் அமைந்துள்ளது. இந்த நகரம் பட்டாணி ஆற்றின் முகத்துவாரத்தில் நிலை கொண்டு உள்ளது.  
இந்த ஆற்றின் வழித்தடங்கள் 16-ஆம் நூற்றாண்டில் மாறி இருக்கலாம் என்றும்; தற்போதைய பட்டாணி நகரத்தில், அந்த ஆற்றின் தடப் போக்கு மாறிக் கடலில் கலந்து இருக்கலாம் என்றும் அறியப் படுகிறது.
# பட்டாணி நகரம்

## வரலாறு

17-ஆம் நூற்றாண்டின் முற்பகுதியில் பட்டாணி ஆற்றின் முகத்துவாரத்தில், இப்போது உள்ள கோலா பெக்காவில் *(Kuala Bekah)* ஒரு சிறிய துறைமுகம் இருந்தது. அந்தத் துறைமுகம் தான் பட்டாணி இராச்சியத்தின் பழைய வரலாற்று மையமாக இருந்தது.  
தற்போதைய பட்டாணி நகரத்திற்கு கிழக்கே சில மைல்கள் தொலைவில் அந்தத் துறைமுகம் இன்றும் உள்ளது.
# பட்டாணி நகரம்

## வரலாறு

### பட்டாணி இராச்சியம்

பழைய பட்டாணி இராச்சியம் 1785-ஆம் ஆண்டில் சயாமியர்களால் கைப்பற்றப்பட்டு சூறையாடப்பட்டது. அதன் பின்னர் தற்போதைய இடத்தில் ஒரு புதிய நகர மையம் உருவாக்கப்பட்டது.  
19-ஆம் நூற்றாண்டில், மற்றும் பட்டாணி இராச்சியத்தின் சுல்தான், இன்றைய பட்டாணி நகரத்தின் தெற்குப் பகுதியில் உள்ள சாபாங் தீகாவிற்கு *(Cabang Tiga)* குடிபெயர்ந்தார். பட்டாணி நகர உள்ளூராட்சி 1935-ஆம் ஆண்டில் அரச ஆணை மூலம் நிறுவப்பட்டது.
# பட்டாணி நகரம்

## சொற்பிறப்பியல்

**பட்டாணி** என்பது மலாய்ப் பெயரான **பட்டானி** (ஆங்கிலம்: *Pattani;* ஜாவி: ڤتاني) என்பதன் தாய் மொழி தழுவலாகும். பட்டாணி மலாய் *(Patani Malay)* மொழி வழக்கில் "இந்தக் கடற்கரை" *(This Beach)* என்று பொருள்படும்.  
புராணக் கதைகளின் படி, முன்பு காலத்தில் பட்டாணி இராச்சியத்தின் தலைவராகவும்; அரசராகவும் பயா துனக்பா *(Phaya Tunakpa)* என்பவர் இருந்துள்ளார். இவர் கோத்தா மாளிகா *(Kota Malikha)* எனும் இடத்தில் இருந்து பட்டாணி கிராமப் பகுதிக்கு வந்தவர்.
# பட்டாணி நகரம்

## சொற்பிறப்பியல்

### பட நி லா

ஒரு முறை அவர் வேட்டையாடச் சென்றார். ஓர் ஆடு அளவுக்கு ஒரு சருகுமானைப் பார்த்தார். அந்தச் சருகு மான் திடீரென்று காணாமல் போனது. அந்தச் சருகு மான் எங்கு சென்றது என்று அவர் விசாரித்தார், அவருடைய ஆட்கள் **பட நி லா** *(Pata ni lah)* என்று பதிலளித்தனர்.  
பின்னர் அவர்கள் அந்தச் சருகு மானைத் தேடினார்கள். ஆனால் அதற்குப் பதிலாக ஒரு முதியவரைக் கண்டுபிடித்தார்கள். அவர் தன் பெயர் சே' தானி *(Che' Tani)* என்று கூறினார். பின்னர் சருகு மான் காணாமல் போன இடத்தில் ஒரு நகரத்தை கட்ட தலைவர் உத்தரவிட்டார். எனவே இந்த நகரம் அந்த முதியவரின் பெயரால் பட்டாணி என்று அழைக்கப் படுவதாகவும் நம்பப் படுகிறது.
# பட்டாணி நகரம்

## சொற்பிறப்பியல்

### மாறன் மகாவம்சன்

மற்றொரு கூற்றின்படி: சமஸ்கிருதச் சொல்லான *பத்தினி* (*Pathini*) எனும் சொல்லில் இருந்து பட்டாணி எனும் சொல் வந்து இருக்கலாம் என்றும் சொல்லப் படுகிறது.  
அதாவது முந்தைய இலங்காசுகம் பேரரசை *(Langkasuka Empire)* நிறுவிய மாறன் மகாவம்சன் *(Merong Mahawangsa)* என்பவரின் மகளின் பெயர் பத்தினி. அந்தப் பெயரில் இருந்து பட்டாணிக்குப் பெயர் வந்து இருக்கலாம் என்றும் நம்பப் படுகிறது.
# சூடோகா

***சூடோகா*** (*Zootoca*) என்பது *லாசெர்டிடே* குடும்பத்தைச் சேர்ந்த பல்லி பேரினமாகும்.
# சூடோகா

## சிற்றினங்கள்

*சூட்டோகா* பேரினத்தின் கீழ் இரண்டு சிற்றினங்கள் உள்ளன. அவை.  
- *சூடோகா விவிபாரா* (லிக்டென்சுடைன், 1823) - குட்டிப்போடும் பல்லி
- *சூடோகா கார்னியோலிகா* (மேயர், போம், டைட்மேன், & பிசுகாப், 2000)
# தாசியா

***தாசியா*** என்பது பல்லிகளின் பேரினமாகும். இது பொதுவாக **சின்சிடே** குடும்பத்தில் மர அரணை அல்லது டாசியாசு என்று அழைக்கப்படுகிறது. இந்த பேரினமானது ஆசியாவில் மட்டுமே காணப்படும் அகணிய உயிரி ஆகும்.
# தாசியா

## சிற்றினங்கள்

*தாசியா* பேரினமானது பத்து சிற்றினங்களைக் கொண்டுள்ளது.  
- *தாசியா கிரிபினி* டெய்லர், 1915 – கிரிபின் தாசியா
- *தாசியா கிரிசியா* (கிரே, 1845) - பெரிய மர அரணை, சாம்பல் தாசியா, சாம்பல் மர அரணை
- *தாசியா ஹலியானா* (ஆலி & நெவில், 1887) - இலங்கை தாசியா
- *தாசியா ஜான்சிங்கி* அரிகிருஷ்ணன் மற்றும் பலர்., 2012 – தடை செய்யப்பட்ட மர அரணை
- *தாசியா நிகோபரென்சிசு* பிசுவாசு & சன்யால், 1977 – நிக்கோபார் தாசியா, நிக்கோபார் மர அரணை
- *தாசியா ஒலிவேசியா* கிரே, 1839 – ஆலிவ் *தாசியா* , ஆலிவ் மர அரணை
- *தாசியா செமிசின்க்டா* (டபிள்யூ பீட்டர்சு, 1867) – பீட்டர்சு தாசியா
- *தாசியா சப்கேருலியா* (பௌலேஞ்சர், 1891) – பவுலங்கரின் தாசியா, பவுலங்கரின் மர அரணை
- *தாசியா விட்டடா* (எடலிங், 1865) – போர்னியோ ஸ்கின்க், கோடிட்ட மர அரணை
- *தாசியா வினேரி* (செல்போர்ட், 1905) – செல்போர்டின் அரணை
# பட்டாணி ஆறு

**பட்டாணி ஆறு** (ஆங்கிலம்: *Pattani River*; தாய்: แม่น้ำปัตตานี); தா. பொ. எ.; *Maenam Pattan*); என்பது தென் தாய்லாந்து, பட்டாணி மாநிலம், பட்டாணி நகரத்தில் உள்ள ஆறு.  
இந்த ஆறு மலேசியா, கெடா பெத்தோங் மாவட்டம்; மற்றும் தாய்லாந்து யாலா மாநிலம்; ஆகிய பகுதிகளில் உற்பத்தி ஆகிறது. இந்த ஆற்றுப் படுகையின் மத்திய மற்றும் தெற்குப் பகுதிகளில் பல மலைத்தொடர்கள் உள்ளன. வடக்குப் பகுதியில் பட்டாணி ஆற்றுச் சமவெளியை இந்த ஆறு ஆதிக்கம் செலுத்துகிறது.
# பட்டாணி ஆறு

## பொது

பட்டாணி மாநிலம்; யாலா மாநிலம் ஆகிய மாநிலங்களின் வழியாகப் பாயும் இந்த ஆறு, பின்னர் பட்டாணி நகரத்தைக் கடந்து தாய்லாந்து வளைகுடாவில் கலக்கிறது.  
தீபகற்ப மலேசியாவில் உற்பத்தியாகும் தாய்லாந்து ஆறுகளில் பட்டாணி ஆறுதான் மிக நீளமானது. 214 கிலோமீட்டர் நீளம் கொண்டது. யாகா ஆறு (*Yaha River*); மற்றும் நோங் சிக் ஆறு (*Nong Chik River*); ஆகிய இரு ஆறுகளைத் துணை ஆறுகளாகக் கொண்டுள்ளது.  
யாலா மாநிலத்தில் பட்டாணி ஆற்றைத் தேக்கி ஓர் அணையைக் கட்டி ஒரு நீர்த்தேக்கத்தை உருவாக்கி இருக்கிறார்கள். அதன் பெயர் பாங் லாங் நீர்த்தேக்கம் (*Bang Lang Reservoir*). பாங் லாங் நீர்த்தேக்கத்தில் இருந்து மற்றொரு நீர்த்தேக்கமான பட்டாணி நீர்த்தேக்கத்தையும் (*Pattani Dam*) உருவாக்கி இருக்கிறார்கள்.  
பெரும்பான்மையான மக்கள், ஏறத்தாழ 715,000 மக்கள், பட்டாணி ஆற்றுப் படுகையில் (*Pattani River Basin*) வாழ்கின்றனர். விவசாயமும் கால்நடை வளர்ப்புமே இவர்களின் தொழில்கள்.
# உள்ளூர் ஈர்ப்பு

திசைகாட்டி ஆய்வு செய்யும் போது, வெளிப்புற கவர்ச்சிகரமான படைகளின் செல்வாக்கின் கீழ், காந்த ஊசி சில நேரங்களில் அதன் இயல்பான நிலையில் இருந்து தொந்தரவு செய்யப்படுகிறது. இத்தகைய குழப்பமான செல்வாக்கு **உள்ளூர் ஈர்ப்பா**க அழைக்கப்படுகிறது. வெளிப்புற படைகள் உள்ளூர் ஈர்ப்பு ஆதாரங்களால் உற்பத்தி செய்யப்படுகின்றன, அவை தற்போதைய கரையோரப் பொருட்கள் (காந்த மூலப்பொருட்கள்) அல்லது உலோக பொருள்களாக இருக்கலாம். இந்த வார்த்தையானது, அதன் சாதாரண நிலைப்பாட்டில் இருந்து ஊசி விலகல் அளவு குறிக்க பயன்படுத்தப்படுகிறது. கணக்கெடுப்பு நடத்தும் போது இது பெரும்பாலும் பிழைகள் ஏற்படுகிறது, இதனால் இந்த முறைகளை புறக்கணிப்பதற்கு பொருத்தமான வழிமுறைகள் பயன்படுத்தப்படுகின்றன.
# உள்ளூர் ஈர்ப்பு

## ஆதாரங்கள்

உள்ளூர் ஈர்ப்பு ஆதாரங்கள் இயற்கை அல்லது செயற்கை இருக்கலாம். இயற்கையான ஆதாரங்கள் இரும்புச் தாதுக்கள் அல்லது காந்த பாறைகள் ஆகியவை, செயற்கை மூலங்களில் எஃகு கட்டமைப்புகள், இரும்பு குழாய்கள், தற்போதைய சுமப்பிகள் ஆகியவை அடங்கும். உலோகம் மெட்ரிக் சங்கிலிகளைப் போன்ற கருவிகளைக் கண்டறிந்தது, கம்பிகள் மற்றும் அம்புகள் ஆகியவை திசைகாட்டிலிருந்து தவிர பாதுகாப்பான தொலைவில் வைக்கப்பட வேண்டும்.
# யானைக்கல், மதுரை

**யானைக்கல்** (*Yanaikkal*) என்ற புறநகர்ப்பகுதி இந்தியா தீபகற்பத்தில், தமிழ்நாடு மாநிலத்தின், மதுரை மாவட்டத்தில் அமைந்துள்ளது.
# யானைக்கல், மதுரை

## விபரங்கள்

மதுரையின் வடக்கு வெளி வீதியில், நான்கு சாலைகள் சந்திக்கும் இடத்தில் நிறுவப்பட்ட யானைக்கல் சிலையைச் சுற்றி அமைந்த மக்கள் அடர்த்தி மிகுந்த பகுதியே யானைக்கல் என்ற புறநகர்ப் பகுதி. மதுரையின் நான்கு வெளிவீதிகளிலும் (கீழ வெளி வீதி, மேல வெளி வீதி, வடக்கு வெளி வீதி மற்றும் தெற்கு வெளி வீதி) பழங்காலத்தில் கட்டப்பட்டிருந்த பிரம்மாண்டமான கோட்டைச் சுவர்கள் மற்றும் நுழைவு வாயில்களில், மேல வெளி வீதி கோட்டை வாசலைத் தவிர மீதி மூன்று கோட்டைச் சுவர்களும், நுழைவு வாயில்களும், பிற்காலத்தில் வெள்ளைக்கார கலெக்டரான 'மாரட்' (Marret) என்பவரது உத்தரவால் அகற்றப்பட்டன. வடக்கு வாசல் அகற்றப்பட்ட இடத்தில் அடையாளச் சின்னமாக, மகாலிலிருந்து எடுத்து வரப்பட்ட ஒரு யானைக்கல் சிலை நிறுவப்பட்டது. அதுவே, இன்றும் காட்சி தருகிறது. அந்த இடமே யானைக்கல் என்று இன்றும் அழைக்கப்படுகிறது. சில நூற்றாண்டுகளுக்கு முன்னர், கிழக்கு திசை நோக்கி வைக்கப்பட்டிருந்த இந்த யானைக்கல் சிலை, சில காலம் வேறு திசையைப் பார்க்கும் வண்ணம் திருப்பி வைக்கப்பட்டது. அப்போது முதல் மழை இல்லாது மதுரை வறட்சியாகக் காணப்பட்டதாகவும், பின்னர் பழையபடி கிழக்குத் திசை நோக்கியே திருப்பி வைக்கப்பட்டதும், மீண்டும் மழையால் செழிப்படைந்ததாகவும் செவி வழிக் கதை ஒன்று உண்டு. இந்தியா சுதந்திரம் அடைந்த பிறகு, தற்போது காந்தியடிகள் சிலை, சிறிய பூங்கா மற்றும் நீரூற்றும் ஏற்படுத்தப்பட்டு, மதுரை மாநகராட்சியால் பராமரிக்கப்பட்டு வருகிறது. மேலும், யானைக்கல்லும் புதுப்பிக்கப்பட்டு ஜொலிக்கிறது.
# யானைக்கல், மதுரை

## அமைவிடம்

கடல் மட்டத்திலிருந்து சுமார் 158 மீட்டர் உயரத்தில் அமைந்துள்ள யானைக்கல் பகுதியின் புவியியல் ஆள்கூறுகள்: 9°55'24.9"N, 78°07'24.7"E (அதாவது, 9.923585°N, 78.123529°E) ஆகும்.
# யானைக்கல், மதுரை

## போக்குவரத்து

### யானைக்கல் தரைப்பாலம்

வைகை ஆற்றின் இரு கரைகளையும் இணைக்கும் வண்ணம் தாழ்வான பாலம் ஒன்று உண்டு. இதற்கு யானைக்கல் பாலம் என்று பெயர். இலகுரக வாகனப் போக்குவரத்துக்குப் பயன்படுத்தப்படும் இந்தப் பழைய பாலம், ஒவ்வோர் ஆண்டும் கனமழை பெய்யும் போதும் வைகை ஆற்றில் மூழ்கிய நிலையில் காட்சி தரும். இந்த 2022ஆம் ஆண்டும், கனமழையால் வைகை அணையிலிருந்து வெளியேற்றப்பட்ட நீரால், வைகை ஆற்றில் வெள்ளப்பெருக்கு ஏற்பட்டு, கரைபுரண்டு ஓடிய நீரால், யானைக்கல் தரைப்பாலம் மற்றும் இணைப்புச் சாலைகள் தண்ணீரில் மூழ்கின. பாதுகாப்பு கருதி, சில நாட்கள் அந்தத் தரைப்பாலம் வழியாகப் போக்குவரத்து தடை செய்யப்பட்டது.
# யானைக்கல், மதுரை

## போக்குவரத்து

### வைகை ஆறு

மதுரையில் பாய்ந்தோடும் ஆறான 'வைகை ஆறு' யானைக்கல் பகுதிக்கு அருகில் செல்கிறது. இந்த 2022ஆம் ஆண்டு கனமழை காரணமாக, வைகை அணைக்கு நீர்வரத்து அதிகரித்து, வைகை அணை நீர்மட்டம் உயர்ந்து, அதன் காரணத்தால் அதிக அளவு நீர், அணையிலிருந்து திறக்கப்பட்டு, வைகை ஆற்றில் வெள்ளப்பெருக்கு ஏற்பட்டது. அதனால், வைகை ஆற்றின் இரு கரைகளையும் தொட்டபடி நீர் ஆர்ப்பரித்து சென்றது. இதனால் யானைக்கல் தரைப்பாலத்தை மூழ்கடித்து தண்ணீர் சென்றது. இதனால் சிம்மக்கல் பகுதி, கோரிப்பாளையம், தல்லாகுளம் சாலை, பனகல் சாலை, செல்லூர் சாலை, யானைக்கல் பாலம் ஸ்டேசன் சாலைகளில் போக்குவரத்தில் நெரிசல் ஏற்பட்டது. மேலும், மதுரை மாநகராட்சி கழிவுநீர் யானைக்கல் பகுதியில் வைகை ஆற்றில் கலக்கும் இடத்தில் முளைக்கும் ஆகாயத் தாமரைகளால் தண்ணீர் போக்குவரத்து தடை ஏற்படுவதும் உண்டு.
# யானைக்கல், மதுரை

## அருகிலுள்ள ஊர்கள்

மதுரை, சிம்மக்கல், கோரிப்பாளையம், செல்லூர், ஆரப்பாளையம், நெல்பேட்டை, கீழவாசல் ஆகியவை யானைக்கல் பகுதிக்கு அருகிலுள்ள முக்கிய ஊர்கள் ஆகும்.
# சுனில் அம்பேத்கர்

**சுனில் அம்பேத்கர்** (**Sunil Ambekar**) (பிறப்பு:26 டிசம்பர் 1967) மார்ச் 2020 முதல் இராஷ்டிரிய சுயம் சேவாக் சங்கத்தின் ஊடகம் மற்றும் விளம்பரப் பிரிவின் கூட்டுத் தலைவராக நியமிக்கப்பட்டவர்.இப்பொறுப்பு வகிக்கும் முன்னர் சுனில்அம்பேத்கர், 2003-ஆம் ஆண்டு முதல் மாணவர் அணியான அகில பாரதிய வித்யார்த்தி பரிஷத்தின் (ஏபிவிபி) தேசிய அமைப்புச் செயலாளராக இருந்தார். இவர் *The RSS: Roadmaps 21st Century* (*ஆர்எஸ்எஸ்: 21வது நூற்றாண்டிற்கான சாலை வரைபடங்கள்*) எனும் ஆங்கில நூலை எழுதியுள்ளார்.  
நாக்பூரில் பிறந்த சுனில் அம்பேகர், விலங்கியல் பாடத்தில் முதுகலைப் பட்டம் பெற்றவர். துவக்கத்தில் விதர்பா பிரதேசத்தின் ஏபிவிபியின் அமைப்புச் செயலாளராக இருந்தார். சீனப் பொதுவுடமைக் கட்சியின் சர்வதேசத் துறையின் கீழ் சர்வதேச நட்பு தொடர்புக்கான சீன சங்கத்தின் (CAIFC) அழைப்பின் பேரில், அவர் சீனாவிற்கு மூன்று பேர் கொண்ட தூதுக்குழுவில் சீனாவிற்கு சென்றார். 2018-ஆம் ஆண்டில் உருசியாவின் அதிபர் தேர்தலின் போது சர்வதேச பார்வையாளராக செயல்பட்டார்.
# பெரிய மர அரணை

***தாசியா கிரிசியா*** (*Dasia grisea*), சாம்பல் தாசியா, பெரிய மர அரணை அல்லது சாம்பல் மர அரணை என்றும் அழைக்கப்படுகிறது. இது மலேசியா, சிங்கப்பூர், இந்தோனேசியா மற்றும் பிலிப்பீன்சு ஆகிய நாடுகளில் காணப்படும் ஒரு அரணைச் சிற்றினம் ஆகும். இது ஒரு அனைத்துன்னி வகையாகும். இது எறும்புகள், கரையான்கள், வண்டுகள், நத்தைகள் மற்றும் பழங்களை உட்கொள்கிறது. இது ஒரு நேரத்தில், இரண்டு முதல் ஆறு முட்டைகள் வரை இடும்.
# ராஷ்டிரிய சுயம்சேவக் சங்கத்தின் தேசியத் தலைவர்களின் பட்டியல்

**ஆர் எஸ் எஸ் சர்சங்கசாலக்** அல்லது **ஆர் எஸ் எஸ் தேசியத் தலைவர்** (**Sarsanghchalak**), ராஷ்டிரிய சுயம்சேவக் சங்கத்தின் தேசியத் தலைவரை **சர்சங்கசாலக்** என அழைக்கப்படுவர். தற்போதைய தலைவர் மோகன் பாகவத் 2009-ஆம் ஆண்டு முதல் செயல்படுகிறார். ஆர் எஸ் எஸ் அமைப்பின் தேசியத் தலைவரை, முன்னிருந்த தேசியத் தலைவரால் நியமனம் செய்யப்படுகிறார். 27 செப்டம்பர் 1925 அன்று துவங்கப்பட்ட ஆர் எஸ் எஸ் அமைப்பின் முதல் தேசியத் தலைவர் கேசவ பலிராம் ஹெட்கேவர் ஆவார். இந்த அமைப்பின் அரசியல் பிரிவே பாரதிய ஜனதா கட்சி ஆகும். சங்கப் பரிவாரில் உள்ள பெரிய மற்றும் தாய் அமைப்பே ராஷ்டிரிய சுயம்சேவாக் சங்கம் ஆகும்.
# ராஷ்டிரிய சுயம்சேவக் சங்கத்தின் தேசியத் தலைவர்களின் பட்டியல்

## ஆர் எஸ் எஸ் சர்சங்கசாலக் / தேசியத் தலைவர்கள்

| வ. எண் | பெயர் | படம் | பதவிக் காலம் |
| --- | --- | --- | --- |
# ராஷ்டிரிய சுயம்சேவக் சங்கத்தின் தேசியத் தலைவர்களின் பட்டியல்

## இதனையும் காண்க

-
- பாரதிய ஜனதா கட்சியின் தேசியத் தலைவர்கள்
# ஆர்கனைசர் (இதழ்)

***ஆர்கனைசர்*** (Organiser), ராஷ்டிரிய சுயம்சேவாக் சங்கம் 1947-ஆம் ஆண்டு முதல் வெளியிடும் ஆங்கில மொழி வார இதழ் ஆகும். இது அன்றாடச் செய்திகள், அரசியல், அறிவியல், விளையாட்டு மற்றும் வரலாறு போன்ற தலைப்புகளில் செய்திகள் வெளியிடுகிறது. இதன் முன்னாள் செய்தி ஆசிரியர்களாக கே. ஆர். மல்கானி, லால் கிருஷ்ண அத்வானி போன்றவர்கள் பணியாற்றியுள்ளார்கள். இது புது தில்லியிலிருந்து வெளியிடப்படுகிறது. இந்த இதழின் தற்போதைய தலைமை செய்தி ஆசியர் பிரபுல்ல கேத்கர் ஆவார்.
# ஆர்கனைசர் (இதழ்)

## இதனையும் காண்க

- பாஞ்சசன்யம்
# சயாம்

**சயாம்** (ஆங்கிலம்: *Siam* <small>அல்லது</small> *Kingdom of Siam*; தாய்: สยาม; தமிழ்: சயாம்) என்பது தாய்லாந்து நாட்டின் பழைய பெயராகும். 1939 ஜூன் 23-ஆம் தேதி வரை தாய்லாந்து நாடு, ’சயாம்’ என்று அழைக்கப்பட்டு வந்தது.  
1939 சூன் 24-ஆம் தேதி தாய்லாந்து என்பது சான்றுரிமை பெயராக மாற்றம் கண்டது. இருப்பினும் மீண்டும் 1945 முதல் 1949 மே 11 வரை சயாம் என அழைக்கப்பட்டு, மீண்டும் தாய்லாந்து எனும் சொல்லுக்கு மாற்றப்பட்டது.
# சயாம்

## பொது

**சயாம்** எனும் பெயர் போர்த்துகீசியர்களிடம் இருந்து வந்து இருக்கலாம் என்றும் அறியப்படுகிறது. அயுத்தயா இராச்சியத்தின் அரசர் பிரம்ம திரிலோக நாதன் (*Boromma Tri Lokkanat*), தீபகற்ப மலேசியாவின் தெற்கு முனையில் உள்ள மலாக்கா சுல்தானகத்திற்கு 1455-ஆம் ஆண்டில் ஓர் அரசக் குழுவை அனுப்பியதாகப் போர்த்துகீசிய காலச்சுவடுகள் (*Portuguese Chronicles*) குறிப்பிடுகின்றன.  
1511-இல் மலாக்காவைக் கைப்பற்றிய பின்னர், போர்த்துகீசியர்கள் அயூத்தியாவுக்கு ஒரு தூதுக் குழுவை அனுப்பினார்கள். அப்போது தாய்லாந்தை சயாம் என்று அழைத்து இருக்கிறார்கள். அந்தப் பெயர் அப்படியே நிலைத்து விட்டது. அதன் பின்னர் அந்தப் பெயரால் அந்தச் சயாம் இராச்சியம் தொடர்ந்து அறியப்படுகிறது.
# சயாம்

## பொது

### வெள்ளை யானையின் நிலம்

பொதுவாக, சயாம் எனும் சொல், தெற்கு தாய்லாந்து உட்பட மத்திய தாய்லாந்தின் பகுதிகளைக் குறிக்கப் பயன்படுத்தப்பட்ட சொல்லாகும். சயாம் அல்லது சியாம் என்றால், "வெள்ளை யானையின் நிலம்" (*The Land of the White Elephant*) அல்லது முவாங் தாய் (*Muang Thai*) நாடு; அல்லது சுதந்திரமான நாடு (*Land of the Free*) என்று பொருள்படும்.
# சயாம்

## பொது

### சுகோத்தாய் இராச்சியம்

1238-இல் நிறுவப்பட்ட சுகோத்தாய் இராச்சியத்தின் குறுகிய கால ஆட்சிக்குப் பிறகு, 14-ஆம் நூற்றாண்டின் மத்தியில் அயுத்தயா இராச்சியம் (*Kingdom of Ayutthaya*) எனும் ஓர் ஒருங்கிணைந்த தாய்லாந்து இராச்சியம் நிறுவப்பட்டது.
# சயாம்

## சொற்பிறப்பு

ஏறக்குறைய 40,000 ஆண்டுகளுக்கு முன்னர், தாய்லாந்தில் மனித நாகரிகம் பரவியிருந்ததற்கான சான்றுகள் கிடைக்கப் பெற்றுள்ளன. தென்கிழக்காசியாவின் ஏனைய பகுதிகளைப் போன்றே, தாய்லாந்திலும் 1-ஆம் நூற்றாண்டில் புனான் இராச்சியம் தொடக்கம்; 13-ஆம் நூற்றாண்டின் கெமர் பேரரசு வரையில் இந்தியாவின் கலாசாரம் மற்றும் மத வாரியான தாக்கங்கள் பெருமளவில் இருந்து வந்துள்ளன.
# சயாம்

## சொற்பிறப்பு

### கெமர் பேரரசின் வீழ்ச்சி

13-ஆம் நூற்றாண்டில் கெமர் பேரரசின் வீழ்ச்சிக்குப் பின்னர், சயாம் நாட்டில், டாய், மொன், கெமர், மலாய் என வெவ்வேறு பிரிவுகளைக் கொண்ட அரசுகள் உருவாகின.  
ஆனாலும், 12-ஆம் நூற்றாண்டுக்கு முன்னர் முதலாவது சயாமிய நாடு என்பது 1238-ஆம் ஆண்டில் உருவாக்கப்பட்ட சுகோத்தாய் நாடு தான் எனக் கருதப்படுகிறது.
# சயாம்

## சொற்பிறப்பு

### அயுத்தயா இராச்சியம்

கெமர் பேரரசு வீழ்ச்சி அடையத் தொடங்கிய பின்னர், பௌத்த தாய்லாந்து இராச்சியங்களான சுகோத்தாய், லான்னா இராச்சியம், லான் காங் (இன்றைய லாவோஸ்) என்பன எழுச்சி பெற்று வந்தன.  
ஆனாலும், 14-ஆம் நூற்றாண்டின் மத்தியில் சாவோ பிரயா ஆறு பகுதிகளில் புதிதாக நிறுவப்பட்ட அயுத்தயா இராச்சியம்; ஒரு நூற்றாண்டு காலத்திற்குப் பின்னர், சுகோத்தாய் இராச்சியத்தின் வலிமையைக் குன்றச் செய்து விட்டது. அந்தக் காலக் கட்டத்தில், ஆசியாவிலேயே அயுத்தயா இராச்சியம் ஒரு முக்கிய வணிக மையமாகத் திகழ்ந்தது.
# சயாம்

## சொற்பிறப்பு

### ஐரோப்பிய வணிகர்களின் வருகை

சயாமில் ஐரோப்பிய வணிகர்களின் வருகை 16-ஆம் நூற்றாண்டில் தொடங்கியது. முதலில் போர்த்துக்கீசியர்; பின்னர் பிரெஞ்சு, டச்சு, ஆங்கிலேயரும் வரத் தொடங்கினர்.  
1767-இல் அயுத்தயா இராச்சியம் பர்மியர்களிடம் வீழ்ச்சி அடைந்த பின்னர், அயுத்தயா மன்னர் தக்சின் ஏறத்தாழ 15 ஆண்டுகளுக்கு தாய்லாந்தின் தலைநகரை தோன்புரிக்கு மாற்றினார்.
தற்போதைய தாய்லாந்தின் இரத்தனகோசின் காலம் 1782-ஆம் ஆண்டில் ஆரம்பமானது. அப்போது சக்கிரி வம்சத்தின் முதலாம் இராமாவின் ஆட்சியில் பேங்காக் தலைநகரானது.
# சயாம்

## சொற்பிறப்பு

### சயாம் மரண இரயில்பாதை

நேச அணி கூட்டுப் படைகளுக்கு எதிரான ஜப்பானின் படையெடுப்புகளுக்கு தாய்லாந்து உதவியது. அதே காலக் கட்டத்தில், தாய்லாந்து விடுதலைக்கான ஓர் இயக்கம் (ஆங்கிலம்: *Free Thai Movement*; தாய்*: เสรีไทย*); ஜப்பானிய ஆதிக்கத்திற்கு எதிராக அமெரிக்கக் கூட்டுப் படைகளுடன் சேர்ந்து போராடி வந்தது. இந்த இயக்கத்தை அப்போதைய அமெரிக்காவிற்கான தாய்லாந்து தூதர் செனி பிரமோஜ் (*Seni Pramoj*) என்பவர் 1942 சனவரி மாதம் தோற்றுவித்தார்.  
போர்க் காலத்தில் 200,000 ஆசியக் கட்டாயத் தொழிலாளர்கள் மற்றும் 60,000 கூட்டுப் படைப் போர்க் கைதிகள் தாய்லாந்து-பர்மிய சயாம் மரண இரயில்பாதை கட்டுமானப் பணியில் ஈடுபடுத்தப் பட்டனர். இரண்டாம் உலகப் போரின் முடிவில், தாய்லாந்து அமெரிக்காவின் கூட்டணியில் இணைந்தது.  
1932-ஆம் ஆண்டு இடம்பெற்ற அரசியல் மாற்றத்தை அடுத்து முழுமையான மன்னராட்சி முடிவுக்கு வந்தது. அன்று முதல் தாய்லாந்து 17 அரசியலமைப்புச் சட்டங்களைக் கண்டுள்ளது. இக்காலக் கட்டத்தில் இராணுவ ஆட்சிகளும், சனநாயக ஆட்சிகளும் இடம்பெற்றுள்ளன. ஆனாலும், அனைத்து அரசுகளும் மரபுவழி அரசர்களைத் தமது நாட்டுத் தலைவராக ஏற்றுக் கொண்டன.
# சயாம்

## சொற்பிறப்பு

### சுகோத்தாய் இராச்சியம்

1932-ஆம் ஆண்டுக்கு முன்னர், சயாம் இராச்சியம் ஒரு அரசியலமைப்பைக் கொண்டிருக்கவில்லை. அனைத்து அரசியல் அதிகாரங்களும் மன்னரிடத்திலேயே இருந்தன.  
12-ஆம் நூற்றாண்டில் சுகோத்தாய் இராச்சியம் உருவாக்கப்பட்ட காலத்தில் இருந்து சயாமிய மன்னர் "தர்ம வழி கொண்டு ஆட்சி நடத்துபவர்" அல்லது "தர்மராசா" என அழைக்கப்பட்டார்.
# சயாம்

## சொற்பிறப்பு

### இரத்தம் சிந்தாப் புரட்சி

1932 சூன் 24-ஆம் தேதி, பொது மக்களையும் இராணுவத்தினரையும் கொண்ட கானா ரத்சோதான் (*Khana Ratsadon*) குழு, இரத்தம் சிந்தாப் புரட்சி (*Siamese Revolution*) ஒன்றை நடத்தி வெற்றி கண்டனர்.  
இதனை அடுத்து 150 ஆண்டு காலம் பதவியில் இருந்த **சக்கிரி வம்சம்** (*Chakri Dynasty*) ஒரு முடிவுக்கு வந்தது. முடியாட்சிக்குப் பதிலாக அரசியல்சட்ட முடியாட்சி முறை கொண்டு வரப்பட்டது.
# மிகப்பெரிய நில வாழ் ஊனுண்ணிகள் பட்டியல்

**மிகப்பெரிய நில வாழ் ஊனுண்ணிகள் பட்டியல்** (*List of largest land carnivorans*) என்பது, சராசரியாக ) எடையோ அல்லது அதற்கு அதிகமாக உள்ள ஊனுண்ணி வரிசையிலுள்ள விலங்குகளைக் குறிக்கின்றது. இதில் அனைத்து கரடிகள் மற்றும் பாந்தரின் பூனைகள் அடங்கும்.
| வட அமெரிக்கா, ஐரோவாசியா |
| --- |
# மிகப்பெரிய நில வாழ் ஊனுண்ணிகள் பட்டியல்

## மேலும் பார்க்கவும்

- பெரிய பூனைகளின் பட்டியல்
- மிகப்பெரிய உயிரினங்கள்
# சமவாயாங்கனசுத்த

**சமவாயாங்கனசுத்த** எனும் இந்நூல் கிறிஸ்துவுக்கு ஒரு நூற்றாண்டுக்கு முற்பட்டது. இந்நூலில் 18 வகை எழுத்துகள் குறிப்பிடப்பட்டுள்ளன. அவற்றில் *தாமினி (தாமிழி)* என்ற ஒரு பெயரும் உள்ளது. இது தமிழகத்தில் வழங்கிய எழுத்துகளைக் குறிக்கும் என்பது வௌிப்படை.  
இதே நூலிலிருந்துதான் அசோகரது எழுத்துகளின் 'பிராம்மி' என்ற பெயரும் காணப்படுகின்றது. எனவே தாமிழி என்ற பெயர் பழைய பெயராக உள்ளது.
# இந்திய பெரும் புனுகுப்பூனை

**இந்திய பெரும் புனுகுப்பூனை** (*Large Indian civet*)(*விவேரா சிபேத்தா*) என்பது தெற்கு ஆசியா மற்றும் தென்கிழக்கு ஆசியாவைப் பூர்வீகமாகக் கொண்ட ஒரு புனுகுப்பூனைச் சிற்றினம் ஆகும். இது பன்னாட்டு இயற்கைப் பாதுகாப்புச் சங்கத்தின் சிவப்பு பட்டியலில் தீவாய்ப்புக் கவலை குறைந்த கவலை இனம் என்று பட்டியலிடப்பட்டுள்ளது. இதனுடைய உலக அளவில் குறைவதாகக் கருதப்படுகிறது. ஏனெனில் தொடர்ச்சியற்ற பரம்பல் காரணமாகவும், குறிப்பாகச் சீனா உள்ளிட்ட பகுதியில் இறைச்சிக்காக வேட்டையாடப்படுவதால் இதனுடைய எண்ணிக்கை குறையத்தொடங்கியுள்ளது.  
இதன் பொதுவான பெயரால் குறிப்பிடப்பட்டுள்ளபடி, இது ஒப்பீட்டளவில் பெரிய புனுகுப்பூனை ஆகும்.இது *விவெரா* சிற்றினங்களில் மிகப்பெரியது மற்றும் ஆப்பிரிக்கப் புனுகுப்பூனை மற்றும் கரடிப் பூனை மட்டுமே விவேரிடே குடும்பத்தில் மிகப் பெரிய உயிரிகளாகும். இதன் தலை மற்றும் உடல் நீளம் வரை இருக்கும். வாலின் நீளம் ஆகும். பின்னங்காலின் அளவு . இதன் எடை வரை இருக்கும். சில சிற்றினங்கள் வரை எடையுள்ளதாக இருக்கும் எனத் தரவுகள் கூறுகின்றன.
# இந்திய பெரும் புனுகுப்பூனை

## பரவல் மற்றும் வாழ்விடம்

இந்திய பெரும் புனுகுப்பூனை, நேபாளம், வடகிழக்கு இந்தியா, பூட்டான், வங்காளதேசம் முதல் மியான்மர், தாய்லாந்து, மலாய் தீபகற்பம் மற்றும் சிங்கப்பூர் வரை கம்போடியா, லாவோஸ், வியட்நாம் மற்றும் சீனா வரை பரவியுள்ளது.  
சீனாவில், இதன் உரோம வர்த்தகத்திற்காக வேட்டையாடுதல், கத்தூரி சுரப்பிகளை மருந்தாகப் பயன்படுத்துதல் மற்றும் வாசனைத் திரவியத் தொழிலுக்குப் பயன்படுத்துதல் போன்ற காரணங்களாலும்
# இந்திய பெரும் புனுகுப்பூனை

## சூழலியல் மற்றும் நடத்தை

இந்திய பெரும் புனுகுப்பூனை, தனித்து வாழும், இரவு நேர உயிரியாகும். இது பெரும்பாலான நேரத்தை நிலத்தில் செலவிடுகிறது. இதன் உணவில் மீன், பறவைகள், பல்லிகள், தவளைகள், பூச்சிகள், தேள்கள் மற்றும் பிற கணுக்காலி, நண்டுகள், கோழி மற்றும் கழிவுகள் அடங்கும். இதன் இனப்பெருக்க நடத்தை பற்றி அதிகம் அறியப்படவில்லை. இது ஆண்டு முழுவதும் இனப்பெருக்கம் செய்யும் என்றும், ஒரு முறை இரண்டு முதல் நான்கு குட்டிகள் வரை இடும் என்றும். ஆண்டிற்கு இரு முறை இனப்பெருக்கம் செய்கின்றன.  
தாய்லாந்தில் *ரேடியோ*-தடமறியப்பட்ட செய்யப்பட்ட இந்திய பெரும் புனுகுப்பூனை வரை வாழிட வரம்புகளைக் கொண்டிருந்தன.
# இந்திய பெரும் புனுகுப்பூனை

## பாதுகாப்பு

விவேரா சிபேத்தா1972ஆம் ஆண்டின் வனவிலங்கு பாதுகாப்புச் சட்டத்தின் கீழ் மலேசியாவில் முழுமையாகப் பாதுகாக்கப்பட்டு, சீன வனவிலங்கு பாதுகாப்புச் சட்டத்தின் வகை II இல் பட்டியலிடப்பட்டுள்ளது. A2acd அளவுகோல்களின் கீழ் சீனா இதை 'அழிந்துவரும்' விலங்கு என்று பட்டியலிட்டது. மேலும் இது இரண்டாம் வகுப்பு பாதுகாக்கப்பட்ட மாநில இனமாகும் (உணவு மற்றும் வாசனை சுரப்பிகள் காரணமாக). இது தாய்லாந்து, வியட்நாம் மற்றும் மியான்மர் ஆகிய நாடுகளில் பாதுகாக்கப்படுகிறது. இது இதன்வாழிட வரம்பில் பல பாதுகாக்கப்பட்ட பகுதிகளில் காணப்படுகிறது. இந்தியாவில் இதன் எண்ணிக்கையினை CITES இணைப்பு III-ல் பட்டியலிடப்பட்டுள்ளது.
# இந்திய பெரும் புனுகுப்பூனை

## வகைப்பாட்டியல்

*விவேரா சிபேத்தா* என்பது1758-ல் கரோலஸ் லின்னேயஸால் இந்திய பெரும் புனுகுப்பூனைக்கு இடப்பட்ட விலங்கியல் பெயராகும். பல இயற்கை ஆர்வலர்கள் 19 மற்றும் 20ஆம் நூற்றாண்டுகளில் சிற்றினங்கள் மற்றும் துணையினங்களை முன்மொழிந்தனர், இவற்றில் பின்வருபவை 2005-ல் செல்லுபடியாகும் துணையினங்களாக அங்கீகரிக்கப்பட்டன:  
- *வி. சி. சிபேத்தா* என்பது நேபாளத்திலிருந்து கிழக்கு நோக்கி அசாம் வரை காணப்படும் பரிந்துரைக்கப்பட்ட கிளையினமாகும்.
- 1864-ல் ராபர்ட் ஸ்வின்ஹோ விவரித்த *விவேரா அசுத்தோனி* என்பது சீனாவின் புஜியான் மாகாணத்தில் மேல் மின் ஆற்றின் அருகே சுடப்பட்ட ஒரு விலங்கின் தோல் மூலம் விவரிக்கப்பட்டது occurs in China. அசாம் மற்றும் வடக்கு மியான்மர் முதல் இந்தோசீனா வரை காணப்படுகிறது.
- *வி. சி. புருனோசா* 1915-ல் உரோட்டனால் விவரிக்கப்பட்டது. மியான்மரின் தாநின்தாரி பிரதேசத்தினைச் சேர்ந்த ஒரு வயது ஆண் பெரிய இந்திய பெரும் புனுகுப்பூனை தோலின் அடிப்படையில் விவரிக்கப்பட்டது; தெற்கு மியான்மர் முதல் தீபகற்ப மலேசியா வரை காணப்படும்.
- *வி. சி. கைனானா* 1983-ல் ஹைனான் தீவிலிருந்து யிங்-சியாங் வாங் மற்றும் சூ ஆகியோரால் விவரிக்கப்பட்டது.  
வியட்நாமில் உள்ள கியா லாய் மாகாணத்தில் உள்ள டெய் நுயனைச் சேர்ந்த சோகோலோவ், ரோஷ்னோவ் மற்றும் பாம் சோங் ஆகியோரால் 1997-ல் விவரிக்கப்பட்ட *விவேரா தானிகுயினென்சிசு* செல்லுபடியாகும் தன்மை தீவிரமாகக் கேள்விக்குள்ளாக்கப்பட்டது. மேலும் இது இப்போது பொதுவாக *வி. சீபெத்தாவின்* ஒத்த இனமாகக் கருதப்படுகிறது.
# இந்திய பெரும் புனுகுப்பூனை

## உள்ளூர் பெயர்கள்

- உத்தரப் பிரதேசத்தில் (பல்லியா) இது 'கத்வாசு' என்று அழைக்கப்படுகிறது. .
- பெங்காலியில் இது *பாம்* அல்லது *கோந்தோ கோகுல்* என்று அழைக்கப்படுகிறது.
- அசாமிய மொழியில் இது *ஹாகா ஜெண்டரா* என்று அழைக்கப்படுகிறது.
- மலாய் மொழியில் இது முசாங் *கஸ்தூரி* (முசாங் = சிவெட், கத்தூரி) என்று அழைக்கப்படுகிறது, ஏனெனில் அதன் கத்தூரி வாசனை காரணமாக.
- தாய் மொழியில், இது *சாமோட் பேங் ஹேங் ப்லாங்* (ชะมดแผงหางปล้อง; pronounced [tɕʰa.mót.pʰɛ̌ːŋ.hǎːŋ.plɔ̂ŋ])
- லாவோவில், இது *ngen phaeng hang kan* (ເຫງັນແຜງຫາງກ່ານ; pronounced[ŋěn.pʰɛ̌ːŋ.hǎːŋ.kāːn])
- மலையாளத்தில் இது 'வெருகு' (வெருக்) என்று அழைக்கப்படுகிறது.
# இருகுளோரோயிருபுளோரோயீத்தேன்

**இருகுளோரோயிருபுளோரோயீத்தேன்** (*Dichlorodifluoroethane*) என்பது C<sub>2</sub>H<sub>2</sub>C<sub>l2</sub>F<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். 1,1-இருகுளோரோ-1,2-இருபுளோரோயீத்தேன் அல்லது ஆர்-132 என்ற பெயர்களாலும் இது அழைக்கப்படுகிறது. ஐதரோகுளோரோபுளோரோகார்பன் வகை சேர்மமான இது ஈத்தேனின் ஆவியாதல் வழிப்பெறுதியாகப் பெறப்படுகிறது. நிறமற்றும் மணமற்றும் எளிதில் தீப்பிடிக்காததுமான இயற்பியல் பண்புகளைக் கொண்டுள்ளது. இருகுளோரோயிருபுளோரோயீத்தேன் பயன்பாடு, 1990 ஆம் ஆண்டின் சுத்தமான காற்றுச் சட்டத் திருத்தங்கள் மூலம் அமெரிக்க சுற்றுச்சூழல் பாதுகாப்பு முகமையால் தடைசெய்யப்பட்டுள்ளது. இச்சட்டத் திருத்தம் ஓசோன் படலத்தைக் குறைக்கும் பொருட்களின் பயன்பாட்டை படிப்படியாக அகற்றும் நோக்கம் கொண்டதாகும். இருகுளோரோயிருபுளோரோயீத்தேன் ஓசோனைக் குறைக்கும் பொருளாகக் குறிப்பிடப்படுகிறது. இச்சேர்மம் சுற்றுச்சூழலைக் கெடுக்கும் பொருள்களில் வகுப்பு II வகை பொருள் என்றும் அமெரிக்க சுற்றுச்சூழல் பாதுகாப்பு முகமை வகைப்படுத்தியுள்ளது.
# வார்ப்புரு:Wikidata location map/doc

This is a wrapper for which adds (1) some error handling and (2) logic for determining the map name. It is intended to be used in the code for infoboxes which retrieve information from WikiData. It is not intended to be used directly in articles.
# வார்ப்புரு:Wikidata location map/doc

## Usage

<pre>
| image =
</pre>
- Any non-blank value passed to suppresses the output.
- If is blank and no coordinates exist on wikidata, then no map is generated.
- If is not blank, the corresponding is used without any attempt to determine it from wikidata.
- If is blank, then the subtemplate is used to determine an appropriate location map.
- If there are any errors, the transcluding page is added to <code>trackingcat</code> and :Category:Location maps with possible errors and possibly :Category:Pages with script errors.
- Any articles transcluding this template with not blank are added to :Category:Articles using Wikidata location map with locally defined parameters
# வார்ப்புரு:Wikidata location map/doc

## Templates using this template

-
-
-
-
-
-
# Module:Commons link
# பெட்டாங்கு தீவு

**பெட்டாங்கு தீவு** (*Betong Island*) மலேசியாவின் தென்மேற்கு பினாங்கு தீவு மாவட்டத்தில் அமைந்துள்ள ஒரு தீவுகளின் குழுவாகும். பெட்டாங்கு தீவு பினாங்கு தீவின் மேற்கு கடற்கரையில் அமைந்துள்ளது. மக்கள் வசிக்காத இரண்டு தீவுகளைக் கொண்ட பெட்டாங்கு தீவின் மொத்த நிலப்பரப்பு 7 ஏக்கர் (0.028 கிமீ<sup>2</sup>) ஆகும்.  
பி53: பாலிக் புலாவ் நாடாளுமன்றத் தொகுதியிலும், என்39: புலாவ் பெட்டாங்கு மாநிலத் தொகுதியிலும் பெட்டாங்கு தீவு அமைந்துள்ளது. மக்கள் நீதிக்கட்சியைச் சேர்ந்த நாடாளுமன்ற உறுப்பினர் யூசுமாடி யூசோப்யும், மாநில சட்டமன்ற உறுப்பினர் சீனியர் ஃபரித் சாத்தும் பெட்டாங்கு தீவை பிரதிநிதித்துவப்படுத்துகிறார்கள். பெட்டாங் தீவு இலாங்கு தம்பாங்கு என்பவரால் நிறுவப்பட்டது. இவரே ஆற்றங்கரையிலும் கடற்கரையிலும் முதல் குடியேற்றத்தை உருவாக்கினார்.
# நாற்சார் வீடுகள்

**நாற்சார் வீடுகள்** என்பவை இலங்கையின், யாழ்ப்பாணம் பகுதியில் காணப்படும் ஒரு வகையான வீடுகள் ஆகும். உள்ளூர்ப் பேச்சுத் தமிழில் இப்பெயர் **நாச்சார் வீடுகள்** எனப் பலுக்கப்படுவது உண்டு. இவ்கை வீடுகள் யாழ்ப்பாணம் முழுதும் பரவலாக இருப்பினும் மானிப்பாய், வட்டுக்கோட்டை, மருதனார்மடம் உள்ளிட வலி மேற்கு, வலி வடக்கு போன்ற பகுதிகளில் மிகுதியாக காணப்படுகின்றன. இவை சுண்ணாம்புக்கல்லும் சுண்ணச் சாந்தும் கொண்டு அமைக்கப்பட்டவை. சுமார் இருநூறு ஆண்டுகள் பழமையான வீடுகளும் இவற்றில் உள்ளன.  
இந்த வீடுகளானது சிங்கப்பூர், மலேசியா போன்ற நாடுகளில் வேலைசெய்து பொருளீட்டிய பணக்கார குடும்பங்களால் முதலில் கட்டப்பட்டன. பின்னர் பலராலும் இவை போன்ற வீடுகள் கட்டப்பட்டன. நாச்சார் வீடுகளின் மையத்தில் செவ்வக வடிவில் முற்றம் உள்ளதாகவும், அதைச் சுற்றி சற்று உயரமான நடை மேடையும், தூண்களும், பின்னர் அதனைச் சுற்றி அறைகள் அமைக்கபட்டிருக்கும். மர வேலைப்பாடுகள் கொண்டவையாக அமைக்கபட்டுள்ளன. இந்த வீடுகள் பாரம்பரிய பெரிய கூட்டுக் குடும்பங்களுக்காக கட்டபட்டவை. அதற்கேற்றவாறு சில வீடுகள் பத்து பன்னிரண்டு அறைகள் கொண்டதாகவும் இருக்கும். வீட்டுக்கு வெளியே வாயிலுக்கு விசாலமான திண்ணைகள் அமைக்கபட்டிருக்கும். இந்த வீடுகள் ஏறக்குறைய கேரளத்தில் உள்ள நாலுகெட்டு வீடுகளை நினைவூட்டுவனவாக இருக்கும்.  
கூட்டுக் குடும்பங்களின் சிதைவால் இன்றைய நாச்சார் வீடுகளில் கூட்டமின்றி முதியவர்கள் மட்டும் வாழக்கூடியதாக உள்ளது.